
	 Auditoriaus išvada 

	dėl uab "birštono vandentiekis" finansinės atskaitomybės ir veiklos ataskaitos už 2009 metus

	


2010 m. kovo  10 d. Nr. 3-3
Birštono savivaldybės tarybai
UAB“Birštono vandentiekis“ direktoriui
	


                    Birštono savivaldybės Kontrolės ir audito tarnybos kontrolierė vadovaudamasi Vietos savivaldos įstatymu bei vykdydama Birštono savivaldybės tarybos 2009-04-24 d. sprendimą Nr. TS-77 ir  tarnybos 2010 metų veiklos planą, atliko UAB“Birštono vandentiekis“ 2009 metų finansinės atskaitomybės, balanso ir susijusių 2009 metų pelno (nuostolio) ataskaitos, nuosavo kapitalo pokyčių ataskaitos, pinigų srautų ataskaitos, ilgalaikio materialaus ir nematerialaus turto ataskaitos ir aiškinamojo rašto auditą. Ši finansinė atskaitomybė yra parengta,vadovaujantis LR Įmonių finansinės atskaitomybės įstatymu, Verslo apskaitos standartais ir kitais Lietuvos Respublikoje galiojančiais teisės aktais, reglamentuojančiais buhalterinę apskaitą ir finansinių ataskaitų sudarymą. Už šią  finansinę ataskaitomybę yra atsakinga Bendrovės vadovybė. Kontrolierės pareiga, remiantis atliktu auditu, pareikšti savo nuomonę apie šią finansinę  ataskaitomybę.
                     Auditas atliktas pagal Nacionalinius audito standartus. Šie standartai reikalauja, jog auditą planuotume ir atliktume taip, kad gautume pakankamą pagrindą tvirtinti, jog finansinėje ataskaitomybėje nėra reikšmingų informacijos iškraipymų. Audito metu buvo ištirti įrodymai, patvirtinantys finansinių ataskaitų sumas ir atskleidimus. Audito metu buvo įvertinti įstaigoje taikyti apskaitos principai bei vadovybės atlikti įvertinimai, taip pat bendras finansinių ataskaitų pateikimas pagal finansinės atskaitomybės sudarymo tvarką. Audito metu įsitikinta, kad atliktas auditas suteikia pakankamą pagrindą nuomonei pareikšti.
                      Kontrolierės  nuomone, finansinė ataskaitomybė visais reikšmingais atžvilgiais tikrai ir teisingai atspindi UAB“ Birštono vandentiekis“ 2009 m. gruodžio 31 d. finansinę būklę, 2009 metų veiklos rezultatus ir yra parengta pagal Lietuvos Respublikoje galiojančius teisės aktus, reglamentuojančius buhalterinę apskaitą ir finansinių ataskaitų sudarymą.
                      Kontrolierė atliko UAB „Birštono vandentiekis“2009 metų Bendrovės veiklos ataskaitos patikrinimą. Už šią ataskaitą ir veiklos planų bei prognozių prielaidas atsakinga Bendrovės vadovybė. Kontrolierės pareiga, remiantis atliktu patikrinimu, pareikšti nuomonę  ar Bendrovės veiklos ataskaitoje pateikiami duomenys atitinka metinę finansinę atskaitomybę.

                     Darbo apimtis veiklos ataskaitos atžvilgiu apsiribojo patikrinimu, ar šioje ataskaitoje, lyginant su metine finansine atskaitomybe, nėra reikšmingų neatitikimų ir neapėmė veiklos ataskaitos ateities planų ir prognozių dalies vertinimų, nes tai nebuvo audito tikslas. 
                      Remiantis atliktu patikrinimu galime pareikšti, kad UAB“ Birštono vandentiekis“ 2009 metų veiklos ataskaitoje nepastebėta jokių reikšmingų neatitikimų lyginant su audituotomis 2009 metų  finansinėmis ataskaitomis.

